*Ekkor ismét el akarták fogni, de ő kimenekült a kezük közül. (Jn 10,39)*

Ez megint túl sok volt a hallgatóság számára, ezzel egy időben pedig életveszélyes Jézus számára. Csak hát Jézus számára még nem érkezett el az idő a halálhoz. Ez biztosította a lehetőség arra, hogy kimeneküljön a kezeik közül. Jézus mindig a megfelelő dolgot mondta és tette, de ez gyakran megütközést keltett a hallgatókban. Talán fel lehetne tenni azt a kérdést: sikeres volt Jézus? Mindannyian tudjuk a választ: igen! Sikeressége nem az emberek által elfogadott mérce szerinti volt. Sem akkor, sem ma. Jézus sikeressége abba állt, hogy elvégezte a küldetést, amiért a földre jött. Mi más lett volna a célja, mint elvégezni mindazt, amit az Atya rá bízott. Az emberek ezért hol csodálták, hol megbotránkoztak Benne, végül halálra adták, amikor ennek eljött az Atya által kiszabott ideje.

Mi a helyzet velünk? Mi életünk mozgató rugója? Mit tartunk sikernek? Milyen alapelvek szerint vizsgáljuk magunkat, tetteinket? Mi Jézus szerepe az életünkben? Ha Ő a középpont, sikeresek leszünk, mert azt tesszük, amiért élünk. Kell ennél több? De ne elégedjünk meg kevesebbel sem! *Vadon Gyula*